*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*15. számú előterjesztés*

Bátaszék Város Önkormányzata Képviselő-testületének 2020. január 29-én,

16 órakor megtartandó ülésére

***Belterületi közutak forgalomszabályozásával kapcsolatos döntések meghozatala***

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:**  --- **Tárgyalja:**PG Bizottság: 2020.01.28. |

***Tisztelt Képviselő-testület!***

A belterületi utak forgalomszabályozásának 2019. évben elvégzett felülvizsgálatát ismételten vizsgálnunk kellett.

A Lajvér utca és Platán sor kereszteződésében a Platán sorba „Elsőbbségadás kötelező” tábla kihelyezése szükséges.

 A közúti közlekedésről, a közutak igazgatásáról az utak forgalomszabályozásáról a közúti jelzések elhelyezéséről az alábbi jogszabályok rendelkeznek:

* 1988 évi I. törvény a közúti közlekedésről
* 30/1988. (IV.21) MT rendelet az 1988 évi I. törvény végrehajtásáról
* 19/1994. (V. 31) KHVM rendelet a közutak igazgatásáról
* 20/1984. (XII. 21) KM rendelet az utak forgalomszabályozásáról, és a közúti jelzések elhelyezéséről
* A közúti közlekedésről szóló 1988 évi I. törvény 34. §-a kimondja;

1. „A közút kezelője köteles gondoskodni arról, hogy a közút biztonságos közlekedésre alkalmas, közvetlen környezete esztétikus és kulturált legyen

1. „A közúti forgalmi rendjét a közút kezelője alakítja ki. A forgalmi rendet- a forgalmi körülmények vagy a baleseti helyzet jelentősebb változása esetén, de legalább 5 évenként- a közút kezelőjének felül kell vizsgálnia, és ha szükséges módosítania kell.

A közlekedési hatóság a közlekedés biztonságát sértő vagy veszélyeztető helyzet megszüntetése érdekében – kezdeményezheti a forgalom-szabályozás módosítását, vagy a közút kezelőjét a forgalmi rend felülvizsgálatára kötelezheti

* A 19/1994. (V.34) KHVM rendelet 2. §-ának (2) bekezdése alapján „az önkormányzatok tulajdonába lévő közutak a helyi közúthálózatba tartoznak.
* 20/1984. (XII. 21) KM rendelet 2. §-ának (1) bekezdése szerint: „az utak forgalmának szabályozása...valamint a közúti jelzések elhelyezése, fenntartása üzemeltetése és eltávolítása az út kezelőjének feladata.

Fent sorolt törvényi kötelezettségünknek eleget téve a meglévő nyilvántartásunkat az alábbi kiegészítésekkel történő módosítását kérnénk elfogadni:

**Belterületi módosítás:**

Platán sor

* + 1 db Elsőbbségadás kötelező

Kérem a Tisztelt Képviselő-testületet az alábbi határozati javaslat elfogadására:

**Ha t á r o z a t i j a v a s l a t :**

**Bátaszék belterületi utak közlekedésforgalmi szabályozottságának kiegészítésére**

Bátaszék Város Képviselő-testülete a város önkormányzati tulajdonú belterületi közúthálózatának forgalmi rendjét ismételten felülvizsgálta. A jelen határozat mellékletében szereplő szabályozást 2020. február 15. napjától történő bevezetéssel elfogadja.

*Határidő:* 2020. február 15.

*Felelős:* Dr. Bozsolik Róbert polgármester